“Urgut” erkin iqtisodiy zonasining ayrim hududlarini maqbullashtirish boʻyicha Oʻzbekiston Respublikasi Prezidentining va Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida
(resolution, 2023-11-28)

Samarqand viloyatida tashkil etilgan “Urgut” erkin iqtisodiy zonasining 125,3 gektar hududida zarur muhandislik-kommunikatsiya infratuzilmasi obyektlarini qurish koʻp miqdorda mablagʻ talab etishi, hududga investitsiya loyihalarini joylashtirish natijadorligi pastligini hamda ayrim yer maydonlarida koʻp yillik mevali daraxtlarning mavjudligini, shuningdek, 177,12 gektar yer maydoni yuqori kuchlanishli elektr energiyasi va yuqori bosimli tabiiy gaz tarmoqlarining muhofaza hududlari tarkibiga kirishini inobatga olib, jami 302,42 gektar yer maydonlarini “Urgut” erkin iqtisodiy zonasi tarkibidan chiqarish hamda davlat zaxirasiga qaytarish maqsadida: 1. Oʻzbekiston Respublikasi Prezidentining va Oʻzbekiston Respublikasi Hukumatining ayrim qarorlariga ilovaga muvofiq quyidagilarni nazarda tutuvchi oʻzgartirishlar kiritilsin: “Urgut” erkin iqtisodiy zonasining Samarqand viloyati Kattaqoʻrgʻon shahridagi “Islom Shoir”, Samarqand tumanidagi “Qorasuv”, Pastdargʻom tumanidagi “Doʻstlik”, Payariq tumanidagi “Choshtepa”, Urgut tumanidagi “Sariqtepa”, Pastdargʻom tumanidagi “Doʻstlik-1”, Nurobod tumanidagi “Sazagʻon”, Samarqand shahridagi “Hishrav-2”, Jomboy tumanidagi “Nazar”, Ishtixon tumanidagi “Koʻtarma”, Narpay tumanidagi “Tepa” massivida joylashgan yer maydonlarini maqbullashtirish; maqbullashtirilgan yer maydonlarini “Urgut” erkin iqtisodiy zonasi tarkibidan chiqarish. 2. Samarqand viloyati hokimligi Kadastr agentligi va Qishloq xoʻjaligi vazirligi bilan birgalikda bir oy muddatda “Urgut” erkin iqtisodiy zonasi tarkibidan chiqariladigan yer maydonlarini belgilangan tartibda tegishli tuman hokimliklari zaxirasiga qaytarish va keyinchalik ulardan samarali foydalanish choralarini koʻrsin. 3. Mazkur qarorning ijrosini samarali tashkil qilishga masʼul va shaxsiy javobgar etib investitsiyalar, sanoat va savdo vaziri L.Sh. Kudratov hamda Samarqand viloyati hokimi E.O. Turdimov belgilansin. Qaror ijrosi uchun masʼul idoralar faoliyatini muvofiqlashtirish va nazorat qilish Bosh vazir oʻrinbosari J.A. Xodjayev zimmasiga yuklansin. 1. Oʻzbekiston Respublikasi Prezidentining 2021-yil 4-noyabrdagi “Urgut” erkin iqtisodiy zonasi faoliyatini kengaytirish chora-tadbirlari toʻgʻrisida”gi PQ-5278-son qaroriga 1-ilovaning matni quyidagi tahrirda bayon etilsin: T/r Hudud va uning chegaralari Maydoni (ga) Samarqand viloyati boʻyicha 1. Bulungʻur tumani, “Gʻoʻbdin” MFY hududi: shimoliy tomondan — “M-39” avtomagistrali; sharqiy tomondan — “Vitis Dominius” MChJ XK hududi; janubiy tomondan — “Gʻoʻbdin” kichik sanoat zonasi hududi; gʻarbiy tomondan — aholi yashash punkti hududi. 20,0 2. Jomboy tumani, “Nazar” MFY hududi: shimoliy tomondan — “Nazar” MFY hududi; sharqiy tomondan — “Nazar” MFY hududi; janubiy tomondan — “Firdavs qurilish xizmati”, “Qora Gavhar Oybek”, “Jomboy qurilish” va “Damir qurilish servis” MChJlar hududi; gʻarbiy tomondan — Jomboy tumani kichik sanoat zonasi hududi. 13,8 3. Jomboy tumani, “Nazar” MFY hududi: shimoliy tomondan — “Oʻzagrologistiss Senters” va “Diyora NDA” MChJ hamda “Nazar” MFY hududi; sharqiy tomondan — “Jomboy oltin dalalari” va “Otabek Davurov” fermer xoʻjaliklari hamda “Soʻxmon” MFY hududi; janubiy tomondan — “Toshkent-Buxoro-Termiz” temir yoʻli; gʻarbiy tomondan — “Nazar” MFY hududi. 84,56 4. Ishtixon tumani, “Koʻtarma” MFY hududi: shimoliy tomondan — Oqdaryo qirgʻoq mintaqasi yerlari hududi; sharqiy tomondan — Oqdaryo qirgʻoq mintaqas� yerlari hududi; janubiy tomondan — “Zarband meva eksport” MChJ hududi; gʻarbiy tomondan — “Orziqul” va “Meros” fermer xoʻjaliklari hududi. 21,46 5. Kattaqoʻrgʻon tumani, “Yakkabogʻ” MFY hududi: shimoliy tomondan — “Iska” qishlogʻi, “PPR” koʻchasi; sharqiy tomondan — “Iska” qishlogʻi, Iska koʻchasi; janubiy tomondan — “Kattaqoʻrgʻon shahar — Juma shahar” avtoyoʻli; gʻarbiy tomondan — Kattaqoʻrgʻon tumani zaxira yerlari. 10,0 6. Qoʻshrabot tumani, “Chorloq” MFY hududi: shimoliy tomondan — yaylov maydoni hududi; sharqiy tomondan — yaylov maydoni hududi; janubiy tomondan — yaylov maydoni hududi; gʻarbiy tomondan — yaylov maydoni hududi. 10,0 7. Narpay tumani, “Tepa” MFY hududi: shimoliy tomondan — “Odiljon Farrux” fermer xoʻjaligi hududi; sharqiy tomondan — “Oromgoh” kichik sanoat zonasi va “Oytoʻla” fermer xoʻjaligi hududi; janubiy tomondan — “M-37 Samarqand-Buxoro-Turkmanboshi” avtomagistrali; gʻarbiy tomondan — “Tepa” MFY hududining ichki yoʻllari. 8,3 8. Oqdaryo tumani, “Chorbogʻ-2” MFY hududi: shimoliy tomondan — dala yoʻli, zax ariq, “Rasul Goldin Gren” fermer xoʻjaligi hududi; sharqiy tomondan — “Rasul Goldin Gren” fermer xoʻjaligi hududi; janubiy tomondan — Samarqand viloyati Davlat oʻrmon xoʻjaligi hududi; gʻarbiy tomondan — “Agro Bravo chorvasi” fermer xoʻjaligi hududi. 11,5 9. Oqdaryo tumani, “Daxbed” MFY hududi: shimoliy tomondan — “Iqbol” fermer xoʻjaligi hududi; sharqiy tomondan — “Kelajak” fermer xoʻjaligi hududi; janubiy tomondan — “Saidjon Ferdavs paradays” fermer xoʻjaligi hududi; gʻarbiy tomondan — Daxbed qoʻrgʻoni. 9,9 10. Payariq tumani, “Choshtepa” MFY hududi: shimoliy tomondan — “Umidjon Saxovati” fermer xoʻjaligi; sharqiy tomondan — “4P-49 Samarqand-Payariq” avtomobil yoʻli; janubiy tomondan — “Singapur Samarqand” MChJ va “Umidjon Saxovati” fermer xoʻjaligi hududi; gʻarbiy tomondan — “Dilshod Maxamatov” XK va “Orzu” MChJ hududi. 8,8 11. Paxtachi tumani, “Naxripay” MFY hududi: shimoliy tomondan — “Abdurasul ota bogʻ mevalari” fermer xoʻjaligi hududi; sharqiy tomondan — “Abdurasul ota bogʻ mevalari” fermer xoʻjaligi hududi; janubiy tomondan — “Madina savdo belgisi” XK hududi; gʻarbiy tomondan — “Sultonobod” MMTP hududi. 80,0 12. Toyloq tumani, “Xoʻjaqishloq” MFY hududi: shimoliy tomondan — “Sarichashma Jumabozor” fermer xoʻjaligi hududi; sharqiy tomondan — “Muhiddin Husniddin bogʻlari” fermer xoʻjaligi hududi; janubiy tomondan — namunaviy uy-joy va maktab hududi; gʻarbiy tomondan — “Akbarxon Dadaxon dalalari” fermer xoʻjaligi hududi. 14,9 13. Urgut tumani, “Tinchlik” MFY hududi *: shimoliy tomondan — “Vatkan” agrofirmasidan “Shahboz Meliqulov agroservis” fer�er xoʻjaligigacha boʻlgan hudud; sharqiy tomondan — “4R-47 Urgut-Bulungʻur” avtomobil yoʻli; janubiy tomondan — “A-377 Samarqand-Ayniy” avtomobil yoʻli; gʻarbiy tomondan — “Vatkan” agrofirmasidan “Zafar Umid Sultoni” fermer xoʻjaligi hududigacha. 20,0 14. Urgut tumani, “Sariqtepa”, “Dehqonobod” va “Yuqori Sanchiqul” MFY hududi: shimoliy tomondan — “Aziz Ibrohim Nurli zamini” fermer xoʻjaligi, “Mavlon Agro biznes” fermer xoʻjaligi va “Zafar Nurli zamini” fermer xoʻjaligi hududlari; sharqiy tomondan — “Urgut” erkin iqtisodiy zonasining hududi tarkibiga kiruvchi “Sariqtepa” mavzesidagi yer maydonlari; janubiy tomondan — “Aynagul Hakim Farangizxon” fermer xoʻjaligi va “Haydarov Asliddin” fermer xoʻjaligi yer maydonlari; gʻarbiy tomondan — “Aynagul Hakim Farangizxon” fermer xoʻjaligi yer maydonlari. 80,1 15. Urgut tumani, “Sariqtepa” mavzesi hududi: shimoliy tomondan — “Sariqtepa” MFY aholi yashash punkti; sharqiy tomondan — soy hududi; janubiy tomondan — avtomobil yoʻllari; gʻarbiy tomondan — “Urgut” erkin iqtisodiy zonasining hududi. 14,0 Jami: 407,32 Surxondaryo viloyati boʻyicha 16. Denov tumani, “Gʻalaba” SIU mavzesi, “Qoʻzichoq” MFY hududi shimoliy tomondan — avtomobil yoʻllari; sharqiy tomondan — aholi yashash punkti; janubiy tomondan — “Ramziddin Gulzoda” fermer xoʻjaligi va “Qizil suv daryosi” qirgʻogʻi hududi; gʻarbiy tomondan — “Mengtoʻra” fermer xoʻjaligi hududi. 21,0 Jami: 21,0 Jami: 428,32 ”. 2. Vazirlar Mahkamasining 2017-yil 10-apreldagi “Erkin iqtisodiy zonalar faoliyatini tashkil etish chora-tadbirlari toʻgʻrisida”gi 196-son qaroriga 1-ilovaning 1-boʻlimi quyidagi tahrirda bayon etilsin: 1. Samarqand viloyatining Urgut tumani “Mergancha” va “Bogʻishamol” mahalla fuqarolar yigʻini hududidagi 144,0 gektar yer maydonlari: a) “Mergancha” massividagi (“Bogʻishamol” mahalla fuqarolar yigʻini aholi punktlaridan tashqari) yer maydonlari quyidagi chegaralar bilan: shimoliy tomondan — 500 kV yuqori kuchlanishli Janubi-gʻarbiy magistral elektr taʼminoti tarmogʻi; sharqiy tomondan — 4R-246 “Samarqand — Urgut” avtomobil yoʻli; gʻarbiy tomondan — Urgut shahri bosh rejasi asosida loyihalashtirilayotgan avtomobil yoʻli; janubiy tomondan — 4R-47 “Qoratepa — Urgut” avtomobil yoʻli; b) “Mergancha” massividagi yer maydonlari quyidagi chegaralar bilan: shimoliy tomondan — 220 kV yuqori kuchlanishli elektr tarmogʻi; sharqiy tomondan — Urgut shahri bosh rejasi asosida loyihalashtirilayotgan avtomobil yoʻli; gʻarbiy tomondan — “Akramov Zuvay Fattoyevich” fermer xoʻjaligi yer maydonlari; janubiy tomondan — “Mergancha” mahalla fuqarolar yigʻini aholi punktlari; v) “Mergancha” massividagi yer maydonlari quyidagi chegaralar bilan: shimoliy tomondan — 4R-47 “Qoratepa — Urgut” avtomobil yoʻli; janubi-sharqiy tomondan — Urgut shahri bosh rejasi asosida loyihalashtirilayotgan avtomobil yoʻlining Kamangaron koʻchasi bilan tutashgan joyidan 4R-47 “Qoratepa — Urgut” avtomobil yoʻli bilan tutashgan joyigacha; sharqiy tomondan — “Kamangaron — Urgut” avtomobil yoʻli; g) “Mergancha” massividagi yer maydonlari quyidagi chegaralar bilan: shimoliy tomondan — “Akramobod zamini bahori” fermer xoʻjaligi yer maydonlari; sharqiy tomondan — Urgut shahri bosh rejasi asosida loyihalashtirilayotgan avtomobil yoʻli; gʻarbiy tomondan — “Kamangaroncha uzumzorlari” fermer xoʻjaligi yer maydonlari; janubiy tomondan — “Begzod Quruqsoy” fermer xoʻjaligi yer maydonlari. 2. Samarqand viloyatining Urgut tumani “Sariqtepa” mahalla fuqarolar yigʻini hududidagi 228,42 gektar yer maydonlar quyidagi chegaralar bilan: shimoliy tomondan — “Sariqtepa” mahalla fuqarolar yigʻini aholi punktlari va “Abdumalik Samiyev Lazizxon”, “Nasim Nodir Nasriddin Zamini Nur”, “Aziza Marhabo Mirishkor zamini” va “Bogʻi eram Sariqtepa dalasi” fermer xoʻjaliklari yer maydonlari; sharqiy tomondan — “Bunyodkor” mahalla fuqarolar yigʻini aholi punktlari va “Abdusami Gʻofur Shomurodzoda” fermer xoʻjaligi yer maydonlari; gʻarbiy tomondan — “Yuqori Sanchiqul” mahalla fuqarolar yigʻiniga olib boruvchi avtomobil yoʻli hududi, “Murtozov Yusufboy” va “Boymurod oltin dalasi” fermer xoʻjaliklari yer maydonlari; janubiy tomondan — “Sariqtepa” va “Beshbuloq” mahalla fuqarolar yigʻinlari aholi punktlari va “Abduqodir Mahmud dalasi”, “Oftob Hasanova uzumzori”, “Abdurahmon Fozila nur bogʻi”, “Abror Asror chaman bogʻlari”, “Hamidova Matluba dalasi” va “Ulugʻbek Lazizbek nurli dalasi” fermer xoʻjaliklari yer maydonlari. 3. Samarqand viloyatining Pastdargʻom tumani “Doʻstlik” massividagi 59,88 gektar yer maydonlari quyidagi chegaralar bilan: shimoliy tomondan — “Dargʻom” kanali yer maydoni himoya hududi; sharqiy tomondan — “Samarqandkimyo” AJ superfosfat zavodi chegarasi; janubiy tomondan — “AFSONA BEST” fermer xoʻjaligi yer maydoni; gʻarbiy tomondan — sanoat zonasini qurish uchun ajratilgan yer maydoni. 4. Samarqand viloyati, Nurobod tumani, “Sazagʻon” massivi 252,56 gektar yer maydonlari quyidagi chegaralar bilan: a) shimoliy tomondan — Nurobod tumani hokimligi zaxira yer maydonlari hududi; sharqiy tomondan — Tepakoʻl soyi hududi; janubiy tomondan — A-378 “Samarqand-Qarshi” avtomobil yoʻli; gʻarbiy tomondan — “Xudayatov Botir” fermer xoʻjaligi va Nurobod tumani hokimligi zaxira yer maydonlari; b) shimoliy tomondan — “Shoʻrtan-Sirdaryo” magistral gaz tarmoqlari muhofaza hududi; sharqiy tomondan — “Plant OFF Samarqand” MChJ hududi; janubiy tomondan — “A-378 “Samarqand-Qarshi” avtomobil yoʻli; gʻarbiy tomondan — Tepakoʻl soyi hududi; v) shimoliy tomondan — Pastdargʻom tumani chegarasi; sharqiy tomondan — “Plant OFF Samarqand” MChJ hududi; janubiy tomondan — “Shoʻrtan-Sirdaryo” magistral gaz tarmoqlari muhofaza hududi; gʻarbiy tomondan — Tepakoʻl soyi hududi. 5. Samarqand viloyatining Samarqand shahri “Xishrav-2” massivi hududidagi 102,0 gektar yer maydonlari quyidagi chegaralar bilan: shimoliy tomondan — “Dargʻom” kanali hududi; sharqiy tomondan — Samarqand viloyati Yongʻin xavfsizligi bosh boshqarmasining malaka oshirish markazi hududi; janubiy tomondan — davlat zaxira erining jarlikkacha boʻlgan hududi; gʻarbiy tomondan — Mudofaa vazirligining harbiy bazasiga tutash hududi. 6. “Urgut” EIZning Samarqand shahri “Xishrav-2” massivi yer maydonlariga Samarqand shahri hokimligi zaxira yer maydonlari hisobidagi 275,2 gektar yer maydonlari quyidagi chegaralar bilan: shimoliy tomondan — Eski anhor kanali hududi; sharqiy tomondan — Samarqand viloyati “Maroqand Obod” DUKning chiqindilarni qayta ishlash hududi; janubiy tomondan — Mudofaa vazirligiga qarashli harbiy qism va Pastdargʻom tumani hududi; gʻarbiy tomondan — Mudofaa vazirligiga qarashli harbiy qism hududi. 7. Urgut tumani “Oʻramas” mahalla fuqarolar yigʻini hududidagi 50,0 gektar yer maydoni quyidagi chegaralar bilan: shimoliy tomondan — “Samad oqil”, “Mamadaminov Fazli” fermer xoʻjaliklari hududi; sharqiy tomondan — “Agro pilla” MChJ va aholi punkti hududi; janubiy tomondan — “Gʻozi bobo” fermer xoʻjaligi hududi; gʻarbiy tomondan — “Izma ziyo izza” fermer xoʻjaligi hududi”.